CELEX: C2006/190/09
Language: da
Date: 2006-08-12 00:00:00
Title: Sag C-249/05: Domstolens dom (Anden Afdeling) af 15. juni 2006 — Kommissionen for De Europæiske Fællesskaber mod Republikken Finland (Traktatbrud — artikel 28 EF og 49 EF — sjette momsdirektiv — artikel 21 og 22 — pligt for en afgiftspligtig person, som har bopæl i en anden medlemsstat end den, hvor han udfører afgiftspligtige transaktioner, til der at udpege en fiskal repræsentant, som ikke er direkte afgiftspligtig)

12.8.2006   
            
            
               DA
            
            
               Den Europæiske Unions Tidende
            
            
               C 190/6
            
         Domstolens dom (Anden Afdeling) af 15. juni 2006 — Kommissionen for De Europæiske Fællesskaber mod Republikken Finland
   (Sag C-249/05) (1)
   
   (Traktatbrud - artikel 28 EF og 49 EF - sjette momsdirektiv - artikel 21 og 22 - pligt for en afgiftspligtig person, som har bopæl i en anden medlemsstat end den, hvor han udfører afgiftspligtige transaktioner, til der at udpege en fiskal repræsentant, som ikke er direkte afgiftspligtig)
   (2006/C 190/09)
   Processprog: finsk
   Parter
   
      Sagsøger: Kommissionen for De Europæiske Fællesskaber (ved D. Triantafyllou og I. Koskinen, som befuldmægtigede)
   
      Sagsøgt: Republikken Finland (ved T. Pynnä og E. Bygglin, som befuldmægtigede)
   Sagens genstand
   Traktatbrudssøgsmål — tilsidesættelse af artikel 28 EF og 49 EF samt artikel 21 og 22 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFL L 145, s. 1) — national lovgivning, der fastsætter en pligt for en afgiftspligtig person, der ikke har bopæl i indlandet, men som udfører afgiftspligtige transaktioner der, til at udpege en fiskal repræsentant, som ikke er direkte afgiftspligtig
   Konklusion
   
               1)
            
            
               Republikken Finland har tilsidesat sine forpligtelser i henhold til artikel 21 og 22 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådet direktiv 2001/115/EF af 20. december 2001, idet den kræver, at afgiftspligtige personer, der ikke er etableret i Finland, men som foretager afgiftspligtige transaktioner i Finland, skal udpege en fiskal repræsentant, når de er etableret i en anden medlemsstat eller i et tredjeland, der er part i en overenskomst om gensidig bistand mellem medlemsstaternes kompetente myndigheder inden for området indirekte skatter, og hvis anvendelsesområde svarer til anvendelsesområdet for Rådets direktiv 76/308/EØF af 15. marts 1976 om gensidig bistand ved inddrivelse af fordringer i forbindelse med visse bidrag, afgifter, skatter og andre foranstaltninger, som ændret ved Rådets direktiv 2001/44/EF af 15. juni 2001 og for Rådets forordning (EF) nr. 1798/2003 af 7. oktober 2003 om administrativt samarbejde vedrørende merværdiafgift og ophævelse af forordning (EØF) nr. 218/92.
            
         
               2)
            
            
               Republikken Finland betaler sagens omkostninger.
            
         
      (1)  EUT C 193 af 6.8.2005.